23 iyun kuni mahalliy vaqt bilan taxminan soat 17:00da Toshkent shahrida kuchsiz zilzila sezildi. «Toshkent» markaziy seysmostatsiyasi xabariga ko‘ra zilzila kuchi 2 ball bo‘lgan. Yevropa-O‘rta Yer dengizi seysmologi markazi ma’lumotiga ko‘ra, zilzila epimarkazi Afg‘onistondagi Hindikush tog‘larida joylashgan. Zilzila o‘chog‘i Toshkent shahridan 517 kilometr masofada bo‘lgan. Zilzila markazida uning magnitudasi 5,4 ballni tashkil etgan, chuqurligi - 200 kilometr.